PER PIRMĄJĮ SVARSTYMĄ PRIIMTA TARYBOS POZICIJA (ES) Nr. 9/2011

siekiant priimti Europos Parlamento ir Tarybos sprendimą dėl Europos Sąjungos veiksmų, susijusių su Europos paveldo ženklu

Tarybos priimta 2011 m. liepos 19 d.

2011/C 285 E/01

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Sutartį dėl Europos Sąjungos veikimo, ypač į jos 167 straipsnio 5 dalies pirmą įtrauką,

atsižvelgdami į Europos Komisijos pasiūlymą,

perdavus įstatymo galią turinčio akto projektą nacionaliniams parlamentams,

atsižvelgdami į Regionų komiteto nuomonę (1),

laikydamiesi įprastos teisėkūros procedūros (2),

kadangi:

paveldo vietų atrankos procedūra pagal šiuos veiksmus turėtų būti vykdoma dviem etapais. Paveldo vietos pirmiausia turėtų būti iš anksto atrinktos nacionaliniu lygmeniu. Prireikus valstybės narės galėtų pasitelkti vietos ir regionines valdžios institucijas. Po to turėtų būti vykdoma atranka Sąjungos lygmeniu. Kiekviena paveldo vieta, kuriai suteiktas ženklas, turėtų būti stebima tam, kad būtų užtikrintas ženklui nustatytų kriterijų laikymasis;

kadangi šio sprendimo tikslų valstybės narės negali deramai pasiekti dėl poreikio visų pirma nustatyti ženklo naujus, bendrus, aiškius ir skaidrius kriterijus bei procedūras ir glaudžiau koordinuoti valstybių narių veiklą, ir kadangi tų tikslų būtų geriau siekti Sąjungos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo, Sąjunga gali patvirtinti priemones. Pagal tame straipsnyje numatytą proporcingumo principą šiuo sprendimu neviršijama to, kas būtina nurodytiems tikslams pasiekti,

PRIĖMĖ ŠĮ SPRENDIMĄ:

1 straipsnis

Nustatymas

Šiuo sprendimu nustatomi Europos Sąjungos veiksmai (toliau – veiksmai), susiję su Europos paveldo ženklu (toliau – ženklas).

2 straipsnis

Sąvokų apibrėžtys

Šiame sprendime vartojamų sąvokų apibrėžtys:

3 straipsnis

Tikslai

1. Šiais veiksmais prisidedama prie toliau nurodytų bendrųjų tikslų:

2. Tam, kad būtų pasiekti 1 dalyje nurodyti tikslai, šiais veiksmais siekiama toliau nurodytų tarpinių tikslų:

3. Pačiomis paveldo vietomis siekiama toliau nurodytų specifinių tikslų:

c)

4 straipsnis

Dalyvavimas veiksmuose

Veiksmuose gali savanoriškai dalyvauti valstybės narės.

5 straipsnis

Veiksmų pridėtinė vertė ir jų bei kitų iniciatyvų papildomumas

Komisija ir valstybės narės užtikrina veiksmų pridėtinę vertę ir jų bei kitų kultūros paveldo srities iniciatyvų, pavyzdžiui, UNESCO pasaulio paveldo sąrašo, UNESCO Reprezentatyvaus žmonijos nematerialaus kultūros paveldo sąrašo ir Europos Tarybos projekto „Europos kultūros keliai“, papildomumą.

6 straipsnis

Tinkamumas

Ženklas gali būti skiriamas paveldo vietoms, apibrėžtoms 2 straipsnyje.

7 straipsnis

Kriterijai

1. Ženklas skiriamas vadovaujantis šiais kriterijais (toliau – kriterijai):

c)

2. Atsižvelgiant į 1 dalies b ir c punktuose nustatytus kriterijus, visos paveldo vietos vertinamos proporcingai, atsižvelgiant į kiekvienos paveldo vietos ypatumus.

8 straipsnis

Europos ekspertų grupė

1. Suburiama Europos nepriklausomų ekspertų grupė (toliau – Europos ekspertų grupė), kuri vykdys atrankos ir stebėsenos procedūras Sąjungos lygmeniu. Ji užtikrina, kad valstybėse narėse esančiose paveldo vietose būtų tinkamai taikomi kriterijai.

2. Europos ekspertų grupę sudaro 13 narių; vadovaudamiesi savo atitinkamomis procedūromis, po keturis narius skiria Europos Parlamentas, Taryba ir Komisija, o vieną – Regionų komitetas. Europos ekspertų grupė skiria savo pirmininką.

3. Europos ekspertų grupės nariai yra nepriklausomi ekspertai ir turi daug patirties bei žinių su veiksmų tikslais susijusiose srityse. Kiekviena institucija ir įstaiga siekia užtikrinti, kad skiriamų ekspertų kompetencija kuo geriau viena kitą papildytų ir kad tie ekspertai būtų parinkti pagal subalansuotą geografinį spektrą.

4. Europos ekspertų grupės nariai skiriami trejiems metams.

Tačiau 2012 m. Europos Parlamentas skiria keturis ekspertus dvejiems metams, Taryba – keturis ekspertus trejiems metams, Komisija – keturis ekspertus vieneriems metams, o Regionų komitetas – vieną ekspertą trejiems metams.

5. Europos ekspertų grupės nariai praneša apie bet kokį su konkrečia paveldo vieta susijusį arba galimą interesų konfliktą. Jeigu apie tai praneša narys arba jeigu kyla toks interesų konfliktas, tas narys nedalyvauja vertinant vietą ar bet kurią kitą atitinkamos (-ų) valstybės (-ių) narės (-ių) paveldo vietą.

6. Komisija viešai skelbia visas Europos ekspertų grupės ataskaitas, rekomendacijas ir pranešimus.

9 straipsnis

Paraiškos forma

Siekdama, kad procedūros būtų kuo sklandesnės ir paprastesnės, Komisija parengia kriterijais grindžiamą bendrą paraiškos formą (toliau – paraiškos forma), kuri naudojama visoms paveldo vietoms, pretenduojančioms gauti ženklą.

10 straipsnis

Išankstinė atranka nacionaliniu lygmeniu

1. Už išankstinę paveldo vietų, kurioms gali būti suteiktas ženklas, atranką atsako valstybės narės.

2. Kiekviena valstybė narė kas dvejus metus gali iš anksto atrinkti ne daugiau kaip dvi paveldo vietas.

3. Išankstinė atranka grindžiama kriterijais ir paraiškos forma.

4. Kiekviena dalyvaujanti valstybė narė, laikydamasi subsidiarumo principo ir siekdama užtikrinti kuo paprastesnę ir lankstesnę administracinę tvarką, nustato savo išankstinės atrankos tvarką ir kalendorių. Ji perduoda Komisijai paraiškos formas dėl iš anksto atrinktų paveldo vietų iki atrankos vykdymo metų kovo 1 d., vadovaudamasi priede pateiktu kalendoriumi.

5. Pasibaigus išankstinės atrankos etapui, Komisija nedelsdama paskelbia visą iš anksto atrinktų paveldo vietų sąrašą ir apie tai informuoja Europos Parlamentą, Tarybą ir Regionų komitetą, kad Europos Parlamentas, Taryba, Regionų komitetas, valstybės narės arba bet koks kitas asmuo ar subjektas galėtų pateikti Komisijai bet kokių pastabų, kurios galėtų turėti įtakos tų vietų atrankai.

11 straipsnis

Atranka Sąjungos lygmeniu

1. Paveldo vietų, kurioms gali būti suteiktas ženklas, atranką vykdo Europos ekspertų grupė, o už jos vykdymą atsako Komisija.

2. Europos ekspertų grupė vertina paraiškas, susijusias su iš anksto atrinktomis paveldo vietomis, ir atrenka ne daugiau kaip vieną kiekvienos valstybės narės paveldo vietą. Prireikus gali būti paprašyta pateikti daugiau informacijos arba surengti apsilankymai paveldo vietose.

3. Atranka grindžiama kriterijais ir paraiškos forma. Europos ekspertų grupė taip pat tinkamai atsižvelgia į pastabas, nurodytas 10 straipsnio 6 dalyje.

4. Europos ekspertų grupė ne vėliau kaip iki atrankos vykdymo metų pabaigos paskelbia ataskaitą apie iš anksto atrinktas paveldo vietas ir perduoda ją Komisijai. Toje ataskaitoje pateikiama rekomendacija dėl ženklo suteikimo kartu su atskiru išvadų paaiškinimu dėl tų vietų, kurios buvo atrinktos ir kurios nebuvo atrinktos. Komisija nedelsdama perduoda šią ataskaitą Europos Parlamentui, Tarybai ir Regionų komitetui susipažinti.

5. Vėlesniais metais gali būti pateikiamos naujos paraiškos išankstinei atrankai nacionaliniu lygmeniu dėl paveldo vietų, kurios nebuvo atrinktos.

12 straipsnis

Transnacionalinės paveldo vietos

1. Kad galėtų gauti ženklą, transnacionalinė paveldo vieta turi atitikti visas toliau išvardytas sąlygas:

c)

2. Paraiškos dėl transnacionalinių paveldo vietų teikiamos laikantis tokios pat tvarkos, kaip ir dėl kitų paveldo vietų. Po dalyvaujančių paveldo vietų atstovų tarpusavio konsultacijų, kuriose dalyvauja atitinkamos nacionalinės valdžios institucijos, paraiškos formos pildomos dėl kiekvienos dalyvaujančios paveldo vietos, ir jos nusiunčiamos koordinuojančiai paveldo vietai. Transnacionalines paveldo vietas iš anksto atrenka valstybė narė, kurioje yra koordinuojanti paveldo vieta, laikydamasi 10 straipsnio 2 dalyje išdėstytų paveldo vietų skaičiaus apribojimų, ir jos siūlomos visų susijusių valstybių vardu, gavus tų valstybių narių pritarimą.

3. Atrinkus transnacionalinę paveldo vietą, paveldo ženklas suteikiamas visai transnacionalinei paveldo vietai bendru pavadinimu.

4. Jei transnacionalinė paveldo vieta atitinka visus kriterijus, atrankoje tai vietai teikiama pirmenybė.

13 straipsnis

Nacionalinės teminės paveldo vietos

1. Kad galėtų gauti ženklą, nacionalinė teminė paveldo vieta turi atitikti visas toliau išvardytas sąlygas:

c)

2. Paraiškos dėl nacionalinių teminių paveldo vietų teikiamos laikantis tokios pat tvarkos, kaip ir dėl kitų paveldo vietų. Paraiškos formos pildomos dėl kiekvienos dalyvaujančios paveldo vietos ir jos nusiunčiamos koordinuojančiai paveldo vietai. Nacionalines temines paveldo vietas iš anksto atrenka atitinkama valstybė narė, laikydamasi 10 straipsnio 2 dalyje išdėstytų paveldo vietų skaičiaus apribojimų.

3. Atrinkus nacionalinę teminę paveldo vietą, paveldo ženklas suteikiamas visai nacionalinei teminei paveldo vietai bendru pavadinimu.

14 straipsnis

Ženklo suteikimas

1. Komisija, tinkamai atsižvelgdama į Europos ekspertų grupės rekomendaciją, nustato paveldo vietas, kurioms suteikiamas ženklas. Komisija apie šį suteikimą informuoja Europos Parlamentą, Tarybą ir Regionų komitetą.

2. Nedarant poveikio 16 straipsniui, ženklas suteikiamas visam laikui, jeigu laikomasi 15 straipsnyje nustatytų sąlygų ir tęsiami numatyti veiksmai.

15 straipsnis

Stebėsena

1. Reguliariai vykdoma kiekvienos paveldo vietos, kuriai suteiktas ženklas, stebėsena, siekiant užtikrinti, kad ji toliau atitiktų nustatytus kriterijus ir joje toliau būtų laikomasi paraiškoje pateikto projekto ir darbų plano.

2. Už visų paveldo vietų, esančių tam tikros valstybės narės teritorijoje, stebėseną atsako ta valstybė narė. Už transnacionalinių paveldo vietų stebėseną atsako koordinuojančios paveldo vietos valstybė narė.

3. Valstybės narės renka visą būtiną informaciją ir kas ketverius metus, vadovaudamosi priede pateiktu kalendoriumi, parengia ataskaitą. Valstybės narės nusiunčia ataskaitą Komisijai iki stebėsenos vykdymo metų kovo 1 d. Komisija pateikia ataskaitą Europos ekspertų grupei išnagrinėti.

4. Europos ekspertų grupė iki stebėsenos vykdymo metų pabaigos pateikia ataskaitą apie atitinkamoje valstybėje narėje esančių paveldo vietų, kurioms suteiktas ženklas, būklę ir prireikus rekomendacijas, į kurias turi būti atsižvelgta kitu stebėsenos laikotarpiu.

5. Komisija, bendradarbiaudama su Europos ekspertų grupe, nustato bendrus rodiklius, kuriuos taikydamos valstybės narės užtikrina nuoseklų požiūrį į stebėsenos procedūrą.

16 straipsnis

Ženklo atšaukimas arba atsisakymas

1. Jeigu Europos ekspertų grupė padaro išvadą, kad paveldo vieta nebeatitinka kriterijų ar kad joje nesilaikoma paraiškoje pateikto projekto ir darbų plano, ji per Komisiją pradeda dialogą su atitinkama valstybe nare, kuriuo siekiama padėti atlikti reikiamus paveldo vietos pakeitimus.

2. Jei praėjus 18 mėnesių nuo dialogo pradžios būtinų pakeitimų paveldo vietoje nepadaroma, Europos ekspertų grupė apie tai praneša Komisijai. Kartu su pranešimu turi būti pateiktas motyvų paaiškinimas ir praktinės rekomendacijos, kaip pagerinti padėtį.

3. Jei praėjus 18 mėnesių nuo 2 dalyje nurodyto pranešimo pateikimo praktinės rekomendacijos neįgyvendinamos, Europos ekspertų grupė pateikia Komisijai rekomendaciją atšaukti atitinkamai paveldo vietai suteiktą ženklą.

4. Jeigu Europos ekspertų grupė nustato, kad transnacionalinėje paveldo vietoje arba nacionalinėje teminėje paveldo vietoje esanti paveldo vieta nebeatitinka kriterijų ar kad joje nesilaikoma paraiškoje pateikto projekto ir darbų plano, taikoma 1, 2 ir 3 dalyse išdėstyta tvarka. Pagal šią dalį ženklo atšaukimas taikomas visai transnacionalinei paveldo vietai ar visai nacionalinei teminei paveldo vietai. Tačiau tais atvejais, kai transnacionalinės paveldo vietos ar nacionalinės teminės paveldo vietos vientisumas nebus nepažeidžiamas, Europos ekspertų grupė gali rekomenduoti atšaukti tik atitinkamos dalyvaujančios paveldo vietos ženklą.

5. Komisija, tinkamai atsižvelgdama į 3 dalyje nurodytą rekomendaciją, priima sprendimą atšaukti paveldo ženklą. Komisija apie atšaukimą informuoja Europos Parlamentą, Tarybą ir Regionų komitetą.

6. Paveldo vietos gali bet kada atsisakyti ženklo, ir tokiais atvejais jos apie tai praneša atitinkamai valstybei narei, kuri savo ruožtu apie atsisakymą informuoja Komisiją. Komisija įformina paveldo ženklo atsisakymą ir apie tai informuoja Europos Parlamentą, Tarybą ir Regionų komitetą.

17 straipsnis

Praktinės nuostatos

1. Veiksmus įgyvendina Komisija. Visų pirma ji:

c)

2. Komisija atsako už informacijos apie ženklą komunikaciją ir užtikrina ženklo populiarinimą Sąjungos lygmeniu, visų pirma sukurdama ir tvarkydama specialiai tam skirtą tinklavietę. Komisija užtikrina, kad būtų sukurtas šių veiksmų logotipas.

3. Komisija skatina paveldo vietų, kurioms suteiktas ženklas, bendradarbiavimą.

4. Šio straipsnio 2 ir 3 dalyse numatyti veiksmai ir Europos ekspertų grupės išlaidos finansuojami iš 20 straipsnyje numatyto finansinio paketo.

18 straipsnis

Vertinimas

1. Komisija užtikrina nepriklausomą išorinį veiksmų vertinimą. Toks vertinimas atliekamas kas šešerius metus, laikantis priede pateikto kalendoriaus; vertinant nagrinėjami visi aspektai, įskaitant veiksmų įgyvendinimo procesų efektyvumą, paveldo vietų skaičių, veiksmų poveikį, jų geografinės srities plėtimą, taip pat sprendžiama, kaip būtų galima pagerinti veiksmus ir ar juos reikia tęsti.

2. Komisija per šešis mėnesius nuo to vertinimo pabaigos teikia 1 dalyje numatyto vertinimo ataskaitą ir prireikus teikia atitinkamus pasiūlymus Europos Parlamentui, Tarybai ir Regionų komitetui.

19 straipsnis

Pereinamojo laikotarpio nuostatos

1. Valstybės narės, kurios nedalyvavo 2006 m. tarpvyriausybinėje Europos paveldo ženklo iniciatyvoje (toliau – tarpvyriausybinė iniciatyva), gali 2013 m. iš anksto atrinkti ne daugiau kaip keturias paveldo vietas ženklui gauti.

2. Valstybės narės, kurios dalyvavo tarpvyriausybinėje iniciatyvoje, gali 2014 m. iš anksto atrinkti ne daugiau kaip keturias paveldo vietas ženklui gauti. Jos gali siūlyti vietas, kurioms paveldo ženklas jau suteiktas vykdant tarpvyriausybinę iniciatyvą.

3. Visas 1 ir 2 dalyse nurodytas vietas vertina Europos ekspertų grupė, remdamasi tais pačiais kriterijais, ir joms taikoma tokia pat tvarka kaip ir kitoms paveldo vietoms.

4. Jei viena iš 1 ir 2 dalyse nurodytų paveldo vietų neatitinka kriterijų arba jei reikia papildomos informacijos, Europos ekspertų grupė per Komisiją pradeda dialogą su atitinkama valstybe nare, kad išnagrinėtų, ar paraišką galima pagerinti prieš priimant sprendimą. Prireikus gali būti surengti apsilankymai paveldo vietoje.

20 straipsnis

Finansinės nuostatos

1. Veiksmų įgyvendinimo finansinis paketas 2012 m. sausio 1 d.–2013 m. gruodžio 31 d. laikotarpiui yra 650 000 EUR.

2. Metinius asignavimus tvirtina biudžeto valdymo institucija, laikydamasi daugiametėje finansinėje programoje nustatytų ribų.

21 straipsnis

Įsigaliojimas

Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

(1) OL C 267, 2010 10 1, p. 52.

(2) 2010 m. gruodžio 16 d. Europos Parlamento pozicija (dar nepaskelbta Oficialiajame leidinyje) ir 2011 m. liepos 19 d. Tarybos pozicija per pirmąjį svarstymą. … m. … … d. Europos Parlamento pozicija ir … m. … … d. Tarybos sprendimas.

(3) OL C 319, 2008 12 13, p. 11.

TARYBOS MOTYVŲ PAREIŠKIMAS

I. ĮVADAS

1. Komisija priėmė pasiūlymą 2010 m. kovo 9 d.

2. Regionų komitetas pateikė nuomonę 2010 m. birželio 9 d.

3. Europos Parlamentas priėmė poziciją per pirmąjį svarstymą plenarinio posėdžio metu 2010 m. gruodžio 16 d.

4. 2011 m. liepos 19 d. Taryba priėmė poziciją per pirmąjį svarstymą pagal Sutarties dėl ES veikimo 294 straipsnio 5 dalį.

II. TIKSLAS

Su Europos paveldo ženklu susijusi veikla buvo pradėta 2006 m. kaip tarpvyriausybinė iniciatyva. Kadangi praktiniai iniciatyvos aspektai turi tam tikrų trūkumų, Taryba paprašė Komisijos pateikti pasiūlymą dėl Europos paveldo ženklo sukūrimo Europos Sąjungoje. Europos Sąjungos veiksmais, susijusiais su Europos paveldo ženklu, siekiama šių trejopų tikslų:

1. bendrųjų tikslų – siekti, kad Europos piliečiai, remdamiesi bendra istorija ir paveldu, pajustų stipresnį ryšį su Sąjunga ir imtų labiau branginti įvairovę bei stiprinti kultūrų dialogą;

2. tarpinių tikslų – akcentuoti Europos istorijai, kultūrai ir (arba) Sąjungos kūrimui reikšmingų vietų simbolinę vertę ir didinti jų žinomumą, taip pat ugdyti Europos piliečių supratimą apie Europos istoriją bei Sąjungos kūrimą ir bendrą, nors ir nevienalytį, kultūros paveldą;

3. konkrečių tikslų, susijusių su tiesiogine nauda, kurią paveldo vietos, tikimasi, suteiks vykdant su Europos paveldo ženklu susijusią veiklą.

III. TARYBOS PER PIRMĄJĮ SVARSTYMĄ PRIIMTOS POZICIJOS ANALIZĖ

Tarybos per pirmąjį svarstymą priimtoje pozicijoje atspindėti neoficialių Europos Parlamento, Komisijos ir Tarybos susitikimų, kaip numatyta Bendros deklaracijos dėl praktinių bendro sprendimo procedūros taisyklių (1) 16–18 dalyse, rezultatai.

Per pirmąjį svarstymą priimtoje pozicijoje padaryti kai kurie Komisijos pirminio pasiūlymo pakeitimai, susiję tiek su struktūra, tiek su turiniu, tačiau buvo išlaikytas Komisijos pasiūlytas pagrindinis požiūris ir visi jos pasiūlymo esminiai elementai, pavyzdžiui, dviejų etapų atrankos procesas (išankstinė atranka nacionaliniu lygiu, o vėliau – atranka Sąjungos lygiu), Europos nepriklausomų ekspertų grupės vertinimas, Komisijos vykdomas paveldo vietų paskyrimas ir priemonių, kuriomis būtų užtikrintas perėjimas nuo tarpvyriausybinės iniciatyvos prie Europos Sąjungos veiksmų, nustatymas. Svarbiausi pakeitimai išdėstyti A ir B skirsniuose.

A. Struktūros pakeitimai

Remiantis Bendru praktiniu Bendrijos teisės aktų rengimo vadovu, per pirmąjį svarstymą priimtoje pozicijoje visos terminų apibrėžtys pateikiamos viename straipsnyje (2 straipsnis „Apibrėžtys“). Šis pakeitimas susijęs su šiomis terminų apibrėžtimis: „tarptautinės svarbos paveldo vietos“ (pirmiau buvo pateikta 12 straipsnyje) ir „nacionalinės teminės paveldo vietos“ (pirmiau buvo pateikta 13 straipsnyje).

B. Turinio pakeitimai

i. Apibrėžtys (2 straipsnis)

Atitinkamas Europos Parlamento pakeitimas: 8

Komisijos pirminiame pasiūlyme pateikta paveldo vietų apibrėžtis Tarybos per pirmąjį svarstymą priimtoje pozicijoje buvo išplėsta ir dabar apima tris naujas paveldo vietų rūšis: povandenines, archeologines ir pramonines.

ii. Geografinė sritis (18 straipsnio 1 dalis, 13 konstatuojamoji dalis)

Atitinkami Europos Parlamento pakeitimai: 6, 59

Per pirmąjį svarstymą priimtoje pozicijoje laikomasi Komisijos pasiūlymo pagrindinio požiūrio, kad vertinimo proceso metu veiksmų geografinės srities išplėtimą reikėtų nagrinėti kartu su kitais elementais (18 straipsnio 1 dalis). Pagal 13 konstatuojamąją dalį geografinės srities išplėtimas turėtų būti nagrinėjamas jau atliekant pirmąjį vertinimą, t. y. praėjus 6 metams po sprendimo įsigaliojimo – veiksmų efektyvumas pirmiausia būtų išbandytas ES valstybėse narėse, prireikus, prieš suteikiant galimybę juose dalyvauti ne ES valstybėms narėms.

iii. Europos nepriklausomų ekspertų grupė (8 straipsnis)

Atitinkami Europos Parlamento pakeitimai: 34, 35, 36

Regionų komiteto dalyvavimas atrankos ir stebėsenos procedūrose yra svarbus, kadangi kultūros paveldo vietas dažnai tvarko vietos arba regionų valdžios institucija. Per pirmąjį svarstymą priimtoje pozicijoje ši nuostata atspindėta; joje numatyta, kad vieną Europos ekspertų grupės, kurią skiria Parlamentas, Taryba ir Komisija, ekspertą nariu skiria ir Regionų komitetas (8 straipsnio 2 dalis). Per pirmąjį svarstymą priimtoje pozicijoje pabrėžiama, kad atitinkamos Europos institucijos turi užtikrinti, jog skiriamų ekspertų kompetencija viena kitą papildytų, ir užtikrinti geografiniu požiūriu proporcingą atstovavimą (8 straipsnio 3 dalis).

iv. Atrankos dažnumas (10 straipsnio 2 dalis)

Atitinkamas Europos Parlamento pakeitimas: 40

Per pirmąjį svarstymą priimtoje pozicijoje vietoj kasmetinės paveldo vietų atrankos, kaip pasiūlė Komisija, numatyta paveldo vietas atrinkti kas dvejus metus, pirmiausia siekiant išvengti nekontroliuojamo paveldo vietų skaičiaus didėjimo, dėl kurio nukentėtų paveldo ženklo prestižas ir kokybė. Tuo pačiu kas dvejus metus vykdant atranką bus užtikrinta, kad paveldo vietų kritinė masė būtų pasiekta tinkamu laiku, kad ženklas taptų žinomas visuomenei.

v. Komisijos informacijos teikimo intensyvinimas (10 straipsnio 5 dalis, 11 straipsnio 4 dalis, 14 straipsnio 1 dalis, 16 straipsnio 5 ir 6 dalys)

Atitinkami Europos Parlamento pakeitimai: 43, 45, 49, 55, 56

Per pirmąjį svarstymą priimtos pozicijos tekste numatyta Komisijos pareiga kiekviename atrankos proceso etape informuoti Parlamentą, Tarybą ir Regionų komitetą apie: išankstinę paveldo vietų atranką valstybėse narėse, Europos ekspertų grupės vykdomą atranką, Komisijos vykdomą atrinktų vietų paskyrimą, paveldo vietos ženklo atšaukimą ir paveldo vietos sprendimą atsisakyti paveldo ženklo. Taikant tokią skaidrią procedūrą visi suinteresuotieji subjektai turės galimybę pateikti Komisijai bet kokių pastabų, kurių jie gali turėti dėl paveldo ženklą gauti pretenduojančių paveldo vietų (10 straipsnio 5 dalis).

vi. Tarptautinės svarbos paveldo vietos (2 straipsnio 2 dalies 12 straipsnis, 15 konstatuojamoji dalis)

Atitinkamas Europos Parlamento pakeitimas: 46

Per pirmąjį svarstymą priimtoje pozicijoje pritarta šiai paveldo vietų rūšiai, kaip nurodyta Komisijos pirminiame pasiūlyme. Tačiau joje konkrečiau apibrėžiamos sąlygos, kurias tokia vieta turės atitikti, visų pirma, kad reikalinga koordinuojanti paveldo vieta ir kad tarptautinės svarbos paveldo vietoje esančių paveldo vietų atstovai turi konsultuotis su jų atitinkamomis nacionalinėmis valdžios institucijomis (12 straipsnio 2 dalis).

vii. Nacionalinės teminės paveldo vietos (2 straipsnio 3 dalis, 13 straipsnis, 14 konstatuojamoji dalis)

Per pirmąjį svarstymą priimtoje pozicijoje nustatomos „nacionalinės teminės paveldo vietos“ – naujos rūšies paveldo vietos – atitinkamoje valstybėje narėje esančios, su ta pačia tema susijusios paveldo vietos gali pateikti bendrą paraišką.

viii. Paveldo ženklo atsisakymas (16 straipsnio 6 dalis)

Atitinkamas Europos Parlamento pakeitimas: 56

Per pirmąjį svarstymą priimtoje pozicijoje nustatyta nauja procedūra, pagal kurią veiksmuose nebenorinti dalyvauti paveldo vieta gali atsisakyti paveldo ženklo. Ši nuostata atitinka savanorišką veiksmų pobūdį (4 straipsnis).

ix. Pereinamojo laikotarpio nuostatos (19 straipsnis, 11 konstatuojamoji dalis)

Per pirmąjį svarstymą priimta pozicija atitinka Komisijos pirminiame pasiūlyme nustatytą pagrindinį požiūrį, pagal kurį užtikrinamas perėjimas nuo tarpvyriausybinės iniciatyvos prie Europos Sąjungos veiksmų, suteikiant galimybę valstybėms narėms taip pat siūlyti paveldo vietas, jei jos tokių turi, kurioms pirmiau paveldo ženklas buvo suteiktas vykdant tarpvyriausybinę iniciatyvą. Visos paveldo vietos, kurioms dvejus atrankos metus, per kuriuos galioja pereinamojo laikotarpio nuostatos, siūloma suteikti paveldo ženklą, turės būti vertinamos pagal tuos pačius kriterijus bei laikantis tų pačių procedūrų kaip ir įprastais metais paskirtos paveldo vietos (19 straipsnio 3 dalis). Siekiant užtikrinti vienodas sąlygas valstybėms narėms, kurių paveldo vietoms ženklas suteiktas vykdant tarpvyriausybinę iniciatyvą, ir tokių paveldo vietų neturinčioms valstybėms narėms, per pirmąjį svarstymą priimtos pozicijos tekste nustatyta, kad vadovaudamasi pereinamojo laikotarpio nuostatomis valstybė narė gali pasiūlyti ne daugiau kaip keturias paveldo vietas. Komisijos pasiūlytas 19 straipsnio tekstas buvo performuluotas, kad būtų aiškiau ir paprasčiau apibrėžta pereinamojo laikotarpio procedūra.

x. Finansinės nuostatos (20 straipsnis)

Pradžioje Komisijos pasiūlyto finansinio paketo suma buvo grindžiama prielaida, kad pirmoji atrankos procedūra bus surengta 2012 m. Atsižvelgiant į tai, kad naujajame tekste papildomai numatyti vieni metai parengiamiesiems darbams, 2012–2013 m. laikotarpiu Europos veiksmų biudžetas buvo sumažintas iki 650 000 EUR.

IV. IŠVADOS

Per pirmąjį svarstymą priimta pozicija, kuri buvo parengta po neoficialių Europos Parlamento, Tarybos ir Komisijos derybų, atitinka Komisijos pasiūlytą požiūrį ir teisinę struktūrą. Joje nustatomi Europos paveldo ženklui taikomi bendri, aiškūs ir skaidrūs kriterijai bei procedūros ir glaudesnis valstybių narių veiklos koordinavimas. Buvo padaryta svarbių pakeitimų, susijusių su atrankos dažnumu, Europos ekspertų grupės sudėtimi, paveldo vietų rūšimis ir informacijos teikimu. Taip pat buvo padaryta keletas svarbių patikslinimų, be kita ko, susijusių su terminų apibrėžtimis, kriterijais, tarptautinės svarbos ir nacionalinėmis teminėmis paveldo vietomis, paveldo ženklo atsisakymu ir pereinamojo laikotarpio nuostatomis.

(1) OL C 145, 2007 6 30, p. 5.